स्वर्ण गंगाजल में स्नान कर नए साल का करेंगे स्वागत
शिवचरण सिन्हा | दुर्गूकोंदल
अंचल के श्रद्धालु नए साल का स्वागत लोहत्तर के सोनादई पहाड़ में स्थित कुंड में स्नान करके करेंगे। कुंड को स्वर्ण गंगाजल के नाम से जाना जाता है। मान्यता है कि कुंड में स्नान कर मां सोनादाई की पूजा कर प्रार्थना करने पर भक्तों की मनोकामना पूरी होती है। मां सभी भक्तों की परेशानी, दुख, कष्ट दूर कर करती हैं। कुंड में स्नान करने से लोगों के कष्ट स्वर्ण गंगाजल में धूल जाता है। नए साल पर हर साल यहां भक्तों की काफी भीड़ जुटती है। इस साल भी अंचल समेत दूसरे जगहों से भी भक्त मंदिर पहुंचकर कुंड में डुबकी लगाकर नए साल का स्वागत करेंगे।
सोनादई के स्वर्ण गंगाजल में स्नान करने क्वार नवरात्र, चैत्र नवरात्र व माघी पूर्णिमा पर दूर-दूर श्रध्दालु पहुंचते हैं।जो लोग पहाड़ में किसी तरह नहीं पहुंच पाये तो उनके परिजन स्वर्ण गंगाजल को बोतल व अन्य साधनों लेकर घर ले जाते व छिड़ककर रोगों व अन्य दुविधाओं से मुक्ति पाते हैं।
काली चुड़ी भेंट एवं स्नान करने से होती है, मन्नतें पूरी होती है। सोनादई में जो पहुंचता है वो रानी की समाधि स्थल पर काली चुड़ी और फुंदरी रखकर कुंड में स्नान करने अंदर घुसते हैं और बाहर निकलकर इसी समाधि को प्रमाण कर वापस आते हैं। प्यारेलाल दीवान, सनकूराम उयके, फरसराम जैन ने बताया रानी की समाधि स्थल पर पहले बरगद का पेड़ था। श्रध्दालु स्नान करने के पहले जो काली चुड़ी जमीन पर छोड़ जाते थे, वह चुड़ी अपने आप जड़ में गुंथ जाती थी।
सुविधाएं नहीं, तंग रास्ते के सहारे सफर : नए साल पर माता के दर पर पहुंचने वाले भक्तों को परेशानी का सामना करना पड़ेगा। यहां सुविधाएं ना के बराबर है। लोहत्तर पंचायत के आश्रित ग्राम सोनादई से लगभग डेढ़ किमी. सफर कर सोनादई पहाड़ की तलहटी तक पहुंचा सकता है। यहां तक सड़क नहीं बनाई गई है। दो छोटे नाले है। यहां पुलिया भी नहीं है। पहाड़ चढ़ने के लिए सीढ़ियां नहीं है। पगडंडी, पथरीले रास्तों के सहारे यहां पहुंचा जाता है। मैदान से लगभग 1500 मीटर की उंचाई पर सोनादई का कुंड है और मां सोनादई शक्ति विराजित है। लेकिन यह शासन के सुविधाओं से कोसों दूर है। लोहत्तर पूर्व विधायक एवं छत्तीसगढ़ जनजाति आयोग के अध्यक्ष देवलाल दुग्गा का गृहग्राम है। ग्रामीणों ने पर्यटन स्थल का दर्जा दिलाने की मांग की है।
दुर्गूकोंदल। सोनादई पहाड़ स्थित कुंड।
रोगों से मुक्ति की मान्यता
स्वर्ण गंगा जल में स्नान करने से मन पवित्र होता ही है साथ ही चर्मरोग व अन्य बीमारियों दूर होती है। अपनी समस्याओं से परेशान लोग यहां आकर मनोकामना पूरी करती हैं। मां सोनादई के अलावा मां दुर्गा और शंकर की मूर्ति का स्थापना की गई है। यहां आस्था लेकर दुर्ग, भिलाई, कांकेर, राजनांदगांव जिले से श्रध्दालु माघ पूर्णिमा, क्वांर और चैत्र नवरात्र में पहुंचते हैं।
पर्यटन स्थल
hin_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva